DISPUTATIO  MEDICA  /y 


DE 

SCARLATINA. 


AUCTORE  ROBERTO  BUCHANAN-' 


PRAEFANDA. 

Ea  valetudinis  adversae  genera,  quae  sum- 
mam  cutem  male  habent,  a  nuperis  medicis 
quibusdam  aliquanto  subtilius  et  felicius 
exculta  fuerunt :  Villanus  que  et  Bate- 
MANUS  laurum  merito  sibi  praetulerunt; 
quippe  qui  ordine  lucido  hoc  argumentum 
multiplex,  et  antea  indigestum,  illustrarunt. 
Nec  sane  celandum,  clarissiumum  Bicha- 
TUM,  membranarum  omnium  dotibus  et 
muneribus  patefactis,  haud  parum  lucis  cutis 
morbis  attulisse.  Quum  mihi  contigit,  inter 

aegros  curandos,  multis  iisdem  laborantibus 
interesse ;  summos  jam  honores  medicinae 
ambiturus  Scarlatinam  selegi,  de  qua  pauca 
literis  mandem.  Non  quod  profiteor  novi 
me  aliquid  explorare  posse.  In  animo  est, 
non  nisi  praecipua  huc  attinentia  quae  auc¬ 
tores  spectatissimi  edocuerint,  paucis  osten¬ 
dere. 

Perquam  admiror.  Scarlatinam,  quan- 
quam  nostratibus  necem  creberrimam  ad- 
sciscit,  et,  tabo  pestilente  ejus  parente  celer¬ 
rime  circumvolante,  quam  latissime  patet, 
antiquis  tamen,  cum  Graecis,  tum  quoque 
Latinis,  tantum  non  ignotam  fuisse.  Hip¬ 
pocrates,  Celsus,  aliique  veterum  de  ea 
pene  silere  videntur  :  quos,  cum  satis  con¬ 
stat  acerrimo  eos  studio  et  insigni  solertia 
singula  morborum  propria  circumspexisse, 
non  Scarlatinam,  malum  notis  sui  similibus 
et  admodum  manifestis  insignitum,  praeter¬ 
misisse  ;  sed  hanc  defuisse  judicandum. 

Medici  Hispani  et  Italici,  omnium  primi, 

quantum  scio,  libros  ediderunt,  de  morbo 
proposito  conscriptos.  Ludovicus  Merca¬ 
tus  tradidit,  anno  circiter  mdcxiv^®  Scar~ 
latmam  quasdam  provincias  et  civitates  His¬ 
panicas  populatam  esse ;  exinde  profectam, 
ad  Siciliam,  Melitam,  aliasque  insularum 
Mari  Mediterraneo  circumfusarum  transiis- 
se;  demumque,  anno  mdcxviii,  Neapolim, 
agrosque  ei  vicinos  petiisse.  Saeculo  deci¬ 
mo  septimo  ineunte,  Londini  vulgaris  eru¬ 
pit,  teste  Sydenhamo.  Fothergilius  vero, 
anno  mdccxlvii,  primus  luculenter  hunc 
morbum  descripsit,  clariusque  ejus  naturam 
edocuit.  Pluresque  viri  eximii  animos  ab 
eo  tempore  huc  verterunt :  neque  conjicere 
licet  nuper  eundem  crebriorem  quam  olim 
grassari  coepisse.  Ita  argumentum  proposi¬ 
tum  distribuere  placuit,  ut  disputetur,  im¬ 
primis. 

I.  De  Definitione,  et  multiphci  hujus 

morbi  specie. 

II.  De  Signis. 

III.  De  Causis  Scarlatinae  faciei  imita¬ 
tricibus. 

IV.  De  Diagnosi. 

V.  De  Prognosi. 

VI.  De  Medendi  Ratione, 

VE  DEFINITIONE  ET  MULTIPLICI  HU¬ 
JUS  MORBI  SPECIE. 

Auctores,  inter  disserendum  de  Scarlati¬ 
na  et  Cynanche  maligna,  nequaquam  inter  se, 
quod  ad  harum  naturam  et  ortum  consen¬ 
tire  videntur.  Gullenus,  ejusque  aemuli 
hasce  invicem  '  diversas  existimant.  Alii 
contra  contendunt  unicam  causam,  nempe 
tabum  pestilens,  utramque  pari  re  :  vel,  uti 
alias  eloquar,  easdem  esse  unum  genus  ad¬ 
versae  valetudinis  duplici  forma  instructum, 
.Quum  demum  satis  constat,  hosce  recte  ju¬ 
dicasse,  ea  voce  “  Scarlatina”  uti  placet,  ad 
omnes  species  et  varietates  complectendas 
ejus  morbi  multiplicis,  qui  membranam  oris, 
faucium,  amygdalarum,  et  linguae  inflam¬ 
matione  sui  simili  et  erythemoidea,  febris 
excitatrici,  implicat ;  et  deinde  cutem  sum¬ 
mam  maculis  fere  rubefacit.  Eandem  ita 

definio  :  Pyrexia  contagiosa  :  membrana 
■  ‘  oris,  linguae,  faucium  et  tonsillarum  plus 
“  minusve  rubra,  tumida,  saepe  exulcerata ; 
tertio  quartove  die,  cutis  summa  maculis 
amplis,  ruberrimis  vel  purpureis,  ffequen- 
‘‘  ter  coalescentibus,  efflorescens;  triduo  fere 
‘‘  in  squamulas  furfuri  similes  abeuntibus  : 

anasarca  saepe  superventura.”  Hujus 
morbi  forma  quadruplex  esse  apparet.  In¬ 
terdum,  ore  bngua  et  faucibus  non  nisi  le¬ 
viter  rubefactis,  nec  exulceratis,  cutis  ubi- 
que  saturrimo  rubore  floret :  quod  genus 
mali  Scarlatina  Simplex'^  vocatur.  Mo¬ 
do,  ore,  faucibus,  lingua,  &c.  tumentibus, 
ruberrimis  et  exulceratis,  summa  cutis  ita 
fere,  ut  jam  retuli,  efflorescit :  quod  malum 
Scarlatina  AnginoscC'  apud  medicos  nomi¬ 
natur.  Quod  si,  viribus  perquam  dilapsis, 
membrana  oris,  linguae,  faucium  livet,  mi¬ 
nus  intumescit,  et  ulcera  crustis  cinereis 
obducta  exhibet ;  cutisque  maculis  purpu¬ 
reis  hic  illic  sparsis  foedatur,  “  Scarlatina 
“  maligna'"  urgere  dicitur.  Denique,  quo¬ 
ties  fauces,  os  et  lingua  ita  se  habent,  ut  jarn 

nunc  proposui,  cute  summa  non  omnino 
maculata,  id  malum  Cynanchen  malignam 
appellari  oportet. 

Sequitur  ut  paucis  exponam,  quare  mala 
proposita  uno  contagio  omnia  nasci,  et  u- 
num  genus  adversae  valetudinis  forma  mul¬ 
tiplici  instructum  constituere,  videantur. 
Kes  est  igitur  medicis  notissima,  contagium 
quovis  horum  malorum  oriundum  reliqua 
saepe  intulisse :  nimirum,  siquis  Scarlatina 
simplici  aegrotat,  sanos  huic  vicinos,  tabo 
pestilenti  accepto,  frequenter  incidere,  alios 
in  Scarlatinam  anginosam,  alios  in  Scarlati¬ 
nam  malignam^  alios  in  Cynanchen  malig¬ 
nam. 

Huc  accedit  haec  mala,  in  eodem  corpore, 
modo,  aliud  in  aliud,  abire:  semperque,  quo¬ 
ties  Scarlatina  grassatur,  omnes  ejus 

formas  jam  relatas  observari.  Quum  igitur 
non  inficiandum  unicum  tabum  pestilens  tot 
mala  arcessere,  non  alienum  erit  inquirere  quo 
fiat,  ut  effectus  tam  multiplex  causa  simpli- 

ci  exoriatur.  Corporis  natura,  coelique  et 
tempestatum  rationes  causae  sunt  hujus  mor¬ 
bi  mutatrices  :  ne  multaque,  quo  magis  lan¬ 
gueant  vires,  et  quo  plus  operae  coeli  et  tem¬ 
pestatum  ratio  conferat  ad  easdem  sedandas, 
eo  vehementiori  et  maligniori  inflammatione 
membrana  mucosa  torquebitur,  eoque  minus 
efflorescet  summa  cutis :  quo  vero  aliquis  ve¬ 
getior  sit,  eo  minus  os  et  fauces,  eoque  poti¬ 
us  cutis  rubebit. 

..x:- 

Haecce  praefatus  ad  signa  hujusce  morbi 
describenda  transibo. 


DJS  SCARLATINA  SIMPLICIS  SIGNIS. 

» 

Sydenhamus  omnium  optime  Scarlati¬ 
nam  simplicem  descripsisse  videtur.  Incipe¬ 
re  solet,  uti  alii  morbi  acuti,  ex  horrore,  ar¬ 
tuum  languore,  mentique  turbata.  Hisce 
malis  accedunt  gravitas  circa  praecordia,  nau¬ 
sea,  vomitus,  sitis,  quaesitissima,  cutis  arida 
et  ardentissima.  Arteriae  salire  incipiunt 

languidcj  citissime,  centies  amplius  ve,  qua¬ 
que  sexagesima  horae  parte.  Fauces  et  lingua 
nunc  inspectae  leviter  rubere  percipiuntur, 
ulcerum  vero  integerrimae. 

Die  secundo  tertiove,  cutis  sutnma  macu¬ 
lis  saturrimo  rubore  florentibus,  creberrimis 
et  confluentibus,  efflorescit.  Hae  vero  peiie 
omnibus  faciem  primo  obtegunt ;  deinde  cer¬ 
vices  ;  postea,  caeteras  corporis  partes.  Haud 
perperam  medici  ita  hasce  maculas  descrip¬ 
serunt,  ut  summam  cutem  locustam  marinam 
coctam  simulare  retulerint.  Vesperi  et  noc¬ 
tu  corpus  colore  saturiori  indies  rubescere 
consuevit :  idque  potissimum  die  tertio  quar- 
tove  evenire  solet.  Paulo  postea  cutis  leni 
tepidoque  sudore  humere  incipit :  febrisque 
notae  inclinantur.  Septimoque  circiter  die, 
cuticula  crassior  et  densior,  quam  fert  natu¬ 
ra,  in  squamulas  furfuri  similes  abit ;  et  in¬ 
signiter  prurit ;  ruboreque  evanescente,  de¬ 
florescit.  Haud  raro  supervenit  aqua  inter¬ 
cus,  vel  corpore  validissimo ;  cujus  rei  ratio¬ 
nem  paulo  infra  explicabo.  Valetudo  in  te- 

gerrima  brevi  redire  consuevit :  et  nunquam, 
quantum  scio,  hoc  Scarlatinae  genus  vitae 
ipsi  perniciem  minitatur. 


jDE  signis  scarlatinae  anginosae. 

Multo  saepius,  morbus,  quem  prosequor, 
mtobranam  mucosam  et  cutem  simul  impli- 
'  cat ;  sic  quoque,  ut  utraque  vehementer  ru¬ 
beat,  et  illa  exulceretur.  ♦  Malum  hujusmo¬ 
di,  nimirum,  Scarlatina  anginosa,  hisce  in¬ 
diciis  denunciatur.  Eadem  signa,  graviora 
sane,  hanc,  quae  Scarlatinam  simplicem^  ine¬ 
untem  comitantur.  Anxietas  et  animorum 
languor  quaesitissima,  capitis  dolor,  vomitus 
subinde  biliosus,  perquam  cruciant.  Mus¬ 
culi  circa  humeros  et  cervices  obrigent;  non 
multo  postea,  membrana  oris,  linguae  et  fau¬ 
cium  laetissime  rubet,  et  aliquantum  tumet, 
haud  citra  devorandi  et  spirandi  difficulta¬ 
tem.  Papillae  linguae  praeter  naturam  pro¬ 
minent  et  patescunt :  amygdalae,  palatum 
molle,  et  urula  non  solum  rubore  saturrimo 

nitent ;  sed  exuviis  vel  crustis  albidis  cae¬ 
siis  aut  cinereis  obteguntur ;  quibus  ulcera 
mali  generis  subjecta  humorem  foedum  se¬ 
cernunt.  Quoties  hic  morbus  pejor  et  acer¬ 
bior  premit,  fauces  admodum  tument :  inter¬ 
dum  quoque  catarrM  notae  affligunt,  veluti, 
destillatio,  gravedo,  tussis,  palpebrae  tu¬ 
midae,  oculi  illachrymantes,  et  aliae  istius 
modi.  Pituita  foeda  os,  linguam  et  fauces 
inquinat ;  anhelitusque  male  olet.  Nonnun- 
quam  glandes  salivae  secretices  tument,  do¬ 
lent,  et  demum  suppurant ;  aegreque  sanes¬ 
cunt. 

Inter  principia,  arteriae  saliunt  citius 
et  exilius  quam,  ex  consuetudine;  modo 
equidem  fortiter  et  dme:  mahs  vero  in¬ 
crescentibus,  languidissime,  nec  paribus  in¬ 
tervallis.  Ve|^eri  febris  intenditur,  aegro 
interdum  deliraiite.  Corpus  valde  incales¬ 
cit:  secernenda  parum  secernuntur,  excer¬ 
nenda  parum  excernuntur  :  sitis  cruci¬ 
at  :  spiritus  trahitur  et  emittitur  crebro  et 
difficulter.  Secundo  tertiove  die,  subinde 

quarto,  cutis  efflorescere  coepit,  ita  fere  ut 
Scarlatina  simplici  vexatis.  Quibusdam, 
cute  rubere  incipiente,  febris  mitescit,  et  fau¬ 
cium  inflammatio  inclinatur :  quod  tamen 
perpetuum  non  est.  Modo  enim  angina  ex¬ 
asperatur  ;  frequentius  vero  mitigatur,  pro- 
deunte  cutis  rubore.  Hancce  fortasse  legem 
ferre  licet ;  os  et  fauces  tanto  levius  inflam¬ 
mari,  quanto  summa  cutis  gravius  erubescat 
et  exardeat ;  tantoque  acerbius,  quanto  mi¬ 
nus.  Cutis  incerto  tempore  deflorescit.  Si 
mala  mitiora  affligunt,  summa  cutis  infuscari 
coepit  die  secundo  tertiove  post  ruborem  in¬ 
ceptum  :  haud  multo  postea,  cuticula  in  squa¬ 
mas  exiguas  istas  abit.  Si  inter  haec  aeger 
insudat,  viribus  simul  non  lapsis,  salus  brevi 
redire  consuevit,  aqua  intercute  levi  vel  nul¬ 
la  secutura. 

Nonnunquam,  febris  recidiva  cutem  deflo¬ 
rescentem  excipit,  haud  citra  ahquid  ruboris : 
scilicet,  aeger  revalescere  jam  apparens  rela- 
bitur.  Hoc  praesertim  iis  accidit,  quibus 
sudor  non  cuticulam  in  squamas  abeuntem 

comitatur.  Nunc  metuendum,  ne  aeger 
absumatur,  certeve  ne  morbus  pertinax  diu 
trahat ;  eoque  potius,  si  sudor  adhuc  desit, 
Pertinax  istud  malum  denunciatur  summo 
animi  et  corporis  languore  ;  artubus  dolenti¬ 
bus  et  rigidis,  cibi  fastidio ;  vigilia  nocturna ; 
pulsu  arteriarum  exilissimo;  urina  parca, 
Hisce  aqua  intercus  mitior  aut  gravior  mm- 
quam  non  accedit :  aliquando  profecto  /^y- 
drops  omnibus  membranis  serosis  evenit, 
Pieri  quoque  potest  ut  phrenitis  Jiydrocepha- 
lica  superveniat.  Denique,  fatendum.  Scar¬ 
latinam  anginosam  frequenter  valetudine  se^ 
eunda  mutari,  aut  medicina  aut  alma  natura 
medicatrice. 


DE  SCARLATINAE  MALIGNAE  NOTIS. 

Uti  Scarlatina  anginosa  deterior  et  ter- 
rentior  est  quam  simplex,  ita  maligna  plus 
perniciei  sibi  praefert,  quam  anginosa.  Ma¬ 
ligna  jam  iniens  perinsignem  virium  resolu¬ 
tionem  exhibet :  anxietas  et  inquietudo  cru- 

ciant :  gravitas  circa  praecordia  fere  impati¬ 
bilis  est.  Dolor  capitis,  dorsi  et  lumborum, 
nausea,  vomitus,  modo  delirium  aut  stupor 
inter  ipsa  principia  angunt.  Fauces,  os  et 
lingua  purpurascunt ;  at  minus  tument. 
Devorandi  difficultas  exercet,  at  lenior  quam 
Scarlatma  anginosa  praesenti.  Lingua  ad¬ 
modum  tenera  fit,  et  livet,  praecipue  ad  ejus 
radicem ;  quae  pituita  viscida  multa  obduci¬ 
tur,  respirationem  valde  impeditura. 

Amygdalae  partesque  iis  propinquae  crus¬ 
tis  cinereis  vel  subatris  ulcera  tegentibus  ob¬ 
sidentur  ■  quae,  haud  secus  atque  Scarlatinae 
anginosae  propriae,  abrasae  brevi  renascuntur. 
Humor  nempe  acer  ulceribus  ortus  sicces¬ 
cens  crustas  facit :  idem  porro  fauces  et  la¬ 
bia  totumque  alimenti  meatum  aliquando 
perquam  irritat,  alvumque  fundit.  Vesicu¬ 
lae  eodem  refertae  labiorum  faciem  interio¬ 
rem  occupant:  effususque  identidem  circum¬ 
jectas  partes  rodit,  pelleque  nudat.  Anima 
insigniter  foetet;  aeger  anhelat  crebrius  ae¬ 
quo  et  difficilius ;  suspiratque.  Oculi  quasi 

luridi  et  suffusi  hebetantur.  Motus  arteria-- 
rum  ab  ipso  initio  celerior  est,  imbecillus  et 
inaequalis.  Urina  redditur  pallida  et  justo 
parcior  ;  alias,  rufa,  vel  fusca,  natura  crassa 
furfuri  simili  subsidente. 

Die  fere  secundo  aut  tertio,  modo  matu¬ 
rius  modo  serius,  cutis  purpurascere  vel  li¬ 
vere,  non  erubescere,  coepit.  Maculae  sunt 
purpureae,  amplae,  nec  iis  absimiles,  quae 
typho  vel  purpura  haemorrhagica  aegris  cu¬ 
tem  inquinant.  Facies  et  cervices  primae 
omnium  partium  maculantur  :  deinde,  reli¬ 
quae  partes.  Maculae  non  semper  conflu¬ 
unt  ubique  corporis  ;  sed  interdum  invicem 
disjectae  erumpunt,  spatiis,  exiguis  sane,  in- 
teijectis.  Manus  et  pedes  perquam  rigent 
et  tument:  Die  fere  quarto  post  maculas 
ineuntes,  rubor,  vel  potius  livor,  evanascere 
consuevit ;  neque  vero  mala  illico  leniuntur. 
Contra,  viribus,  uti  videtur,  redintegratis, 
progrediuntur  ;  humoreque  acri,  de  quo  me¬ 
mini,  per  vasa  lymphatica  absorpto,  glandes 
c^W\ci\^conglohatae  inflammantur  et  turgent : 

collum  universum  exinde  intumescit  et  li¬ 
vet  ;  infelixque  strangulatus  saepe  absumi¬ 
tur.  Nonnullis,  membrana  mucosa  animae 
meatus  inflammationis  particeps  facta  fuit : 
quem  casum  mors  brevi  excipit.  Si  pulmo 
afficiatur,  pertimescendum.  Non  equidem 
defuerunt  exempla’ inflammationis  ad  mem¬ 
branam  interiorem  gulae  et  ventriculi  per¬ 
tinentis  ;  quod  fere  lethale  est  :  Subinde 
nasus,  labia,  et  fauces  gangraena  diruuntur, 
exuviis  quasi  mortuis  exputis.  Quidam  per¬ 
eunt,  sanguine  e  naribus,  auribus,  intestino 
aliisve  partibus  membf^ana  mucosa  obtectis, 
^  profuso  :  alios  alvi  fluxus  acerrimus  abripit. 
Quaecunque  vero  notae  mortis  sint  praenun- 
ciae,  scire  licet  Scarlatinam  malignam  hunc 
eventum  ob  gangraenam  illatam,  et  vires  la¬ 
befactas,  moliri.  Neque  tamen  semper 
desperandum  :  vel  enim  maligna  aliam  aliis 
sibi  speciem  induit.  Meminisse  quoque  juvat. 
Scarlatinam  persaepe  faciem  prae  se  ferre  in¬ 
ter  propositas  mediam  ;  scilicet,  mediam  in¬ 
ter  simplicem  et  anginosam ;  vel  inter  hanc 
et  malignam  prodire  posse :  prout  corporis 
proprietates,  aetas,  et  alia  ejusmodi  varient. 

DE  CYNANCHES  MALIGNAE  NOTIS. 

CuLLENUS  eo  nomine,  ‘‘  Cynanche  ma¬ 
ligna!"  utitur  ad  malum  quod  “  Scarlatinam 
malignam""  hodierni  appellant,  designandum. 
Eodem  usus  nomine  istud  malum  pessimum 
insignire  volo :  quod  fauces  ita,  ut  Scarlati¬ 
na  maligna^  afficit,  cute  summa  integra : 
Constat  igitur  paucis  opus  esse  verbis,  ad 
hanc  valetudinem  describendam.  Satis  est 
notare  linguam,  os  et  fauces  insigniter  pur¬ 
purascere  ;  easdemque  ulcera  et  crustas  cae- 
teraque  signa  exhibere,  de  quibus  paulo  an¬ 
tea  memini :  gangraenam  semper  instare ;  ro¬ 
burque  vehementius  dilabi,  quam  torquen¬ 
te  Scarlatina  maligna  :  denique.  Cynanchen 
malignam  omnium  longe  deterrimam  et  pe¬ 
riculosissimam  esse. 

DE  CAUSIS  SCARLATINAE  FACIEI  MUTA- 

TRICIB  US. 

Tres  quatuorve  praecipue  sunt  morbi,  qui 
PROTEI  instar,  alias  alia  exhibent  signa  :  ni- 

mirum,  Rheumatismus^  Podagra,  Prysipelas^ 
Scarlatina.  Haud  sane  nescio  plures  alios 
quoque  plurimum  variare  :  hi  tamen  potis¬ 
simum  eam  habent  rationem.  Quod  ad 
causam  Scarlatinae  continentem,  affirmare 
licet  eam  esse  inflammationem  specificam  et 
erythemoideam,  prius  membranae  mucosae 
faucium  'et  partium  his  vicinarum  infestam, 
et  febris  genitricem,  deinde  cutem  summam 
petituram.  Manifestum  est,  inflammation¬ 
em  hanc  aggredi  vix  posse,  nisi  corpus  ve¬ 
getum  sit,  certeve  non  perquam  sit  imbecil¬ 
lum  :  pars  aliqua  enim  cordi  longo  interval¬ 
lo  distans  inflammata  actionem  cordis  et  ar¬ 
teriarum  incitatam  et  fortem  plane  signifi 
cat  et  desiderat.  Cujus  rei  exemplo  sit  in¬ 
flammatio  pedis  arthritica,  viribus  fractis, 
subito  decedere  vel  deesse  solita.  Fauces 
contra  aliaeque  partes  cordi  vicinae  facilius 
•  inflammationem,  vel  actionem  vasorum  con¬ 
citatam  subeunt.  Si  igitur  in  animo  habea¬ 
mus  virus  pestilens,  quod  Scarlatinam  gig¬ 
nit,  istiusmodi  esse,  ut  inflammationi  mem¬ 
branae  faucium  mucosae  et  summae  cutis  ac- 

cendendae  habile  sit ;  et  nullam  aetatem, 
corporis  indolem  aut  habitum,  neutrumque 
sexuum  prae  altero,  affectet ;  at  corpora  om¬ 
nia,  quibus  adhibeatur,  pariter  corripiat': 
intellectu  non  erit  difficile  cur  facies  huic 
morbo  multiplex  contingat.  Modo  validi, 
pleni  et  juventa  florentes  eo  aegrotant ;  qui¬ 
bus  ideo  summa  cutis  laete  ubique  erubes¬ 
cit,  faucesque  levius  inflammantur;  scilicet. 
Scarlatina  simplex  vel  anginosa  invadit : 
eoque  magis,  si  coelum  nubilum  et  frigidum 
verque  aut  hyems  huc  accedant.  Interdum 
contra,  hoc  virus  pestilens  autumno  grassatur, 
et  corpora  adoritur  languida  malove  habitu  im¬ 
buta:  quod  sequitur,  ut  fauces  inflammation¬ 
em  acerbiorem  et  maligniorem  subeant,  cutis¬ 
que,  prae  cordis  et  arteriarum  imbecillitate 
parum  aut  nihil  efflorescat :  nempe  Scarla¬ 
tina  maligna^  vel  Cynanche  maligna  nasci-,, 
tur.  Causa  igitur  praecipua  variae  faciei  hu¬ 
jus  morbi  est  natura  propria  viri  pestilentis, 
unde  nascitur :  quod  scilicet  nullis  corpori¬ 
bus  humanis  parcit ;  nullaque  anni  tempes¬ 
tate,  nulla  coeli  ratione,  non  saevire  consue- 

vit ;  duabusque  partibus,  cuti  et  faucibus, 
infestum  est. 


DE  DIAGNOSL 


Ruheola  quodammodo  morbum,  de  quo 
agimus,  refert ;  cum  vero  nequaquam  ea¬ 
dem  remedia  utrique  conveniunt,  permag¬ 
ni  interest,  signis  coUatis,  haec  mala  invi¬ 
cem  dignoscere  posse.  Quod  in  animo  est 
brevi  sermone  prosequi. 

Rubeola  est  inflammatio  catarrhalis  pesti¬ 
lens  et  propria  in  cutis  ruborem  sui  similem 
brevi  desitura:  hinc  gravedo,  destillatio, ocuE 
rubri  et  illachrymantes,  sternutatio,  vox  rau¬ 
ca,  et  cursus  pituitae  acrioris  e  narium  mem¬ 
brana;  spirandique  difficultas,  praeter  alias 
notas  catarrhi  proprias  Rubeolam  jam  ineun¬ 
tem,  et  progressam  insigniunt.  Scarlatinae 
autem  fere  deficiunt ;  vel,  si  adsint,  fortuita 

sunt  existimanda.  Faucium,  porro,  linguae 
et  oris  inflammatio,  scilicet.  Angina,  quam 
Scarlatinae  esse  accendere  proposuimus, 
heola  tortos  non  affligit,  Siquidem  Ruheola 
juvenes  et  vegetos  saepius  aggreditur,  febris 
quam  facessit,  ardens  et  incitata  esse  solet. 
Scarlatina  contra,  ob  causas  jam  expositas, 
febrem  variam  movet.  Rubeola  vexatis,  cu¬ 
tis  quarto  die,  paulove  serius,  papulis  exi¬ 
guis,  confertis  et  aliquantulum  eminentibus, 
efflorescit:  Scarlatina  contra  aegris,  secundo 

tertiove  die  maculis  ruberrimis  et  amplis 

\ 

erubescit.  Haec  denique  corpus  multo  ma¬ 
gis  quam  illa  calefacitv;  nec  non  cuticulam 
perquam  densat;  demumque,  ob  sudorem 
exinde  suppressum  aquam  intercutem  ali- 
ave  hydropis  genera,  nec  raro  Phrenitideni 
Hydroceplialicam,  molitur :  vel  fatum  infe¬ 
lici,  membrana  mucosa  in  gangraenam  ru¬ 
ente,  adsciscit.  lUa  vero  persaepe  in  pul¬ 
monis  inflammationem  (ad  quam  sane  nun¬ 
quam  non  multum  inclinatur)  vel  Phthisin 

■I 

pulmonalem  desinit ;  aut  in  Oplitlialmiam : 
cuteque  jam  deflorescente,  alvi  fluxus  mem- 

brana  intestini  tenuioris  inflammata  ortus 
fere  accedit.  Hisce  omnibus  perpensis,  ne¬ 
mini  dubitare  licebit. 

Siquidem  malum  quod  Cynanclmi  ma¬ 
lignam  voco,  os  et  fauces  sola,  cute  salva, 

✓ 

adoritur,  haud  alienum  erit  notas  proferre, 
quae  eam  a  Cynanche  tonsillari  discernant. 

Si  quis  Cynanche  maligna  laborat,  nun¬ 
quam  desunt  alii  vicini  aegrpve  isti  familiares 
Scarlatina  simplici^  anginosa  aut  maligna  im¬ 
plicati.  Huc  accedit  Cynanchen  malignam  in¬ 
flammationem  esse  Erythemoideam,  ideoque 
late  patentem  ad  linguam,  os  universum,  ani¬ 
maeque  saepe  meatum;  serpere ;  Cynanchen 
tonsillarem  inflammationem  esse  phlegmonoi- 
deam,  et  ob  eam  causam  amygdalas  potissi¬ 
mum  corripere :  ex  indeque  illa  aflectis  spi¬ 
randi,  hac  contra,  devorandi  difficultatem  acer¬ 
biorem  cruciare.  Denique,  illius  est  fauces 
ulceribus  mahs,  crustis  cinereis  obductis,  foe¬ 
dare  ;  vires  labefactare,  febrem  typhoideam 

excitare,  gangraenam  saepe  arcessere :  hujus 
autem,  suppurationem  progignere  benig¬ 
nam,  febrem  ardentem  movere;  et  nunquam 
se  pestilentem,  aut  summae  cuti  infestam 
exhibere. 


DE  ;  PROGNOSE 


Hucusque  absoluta  re  proposita,  sequitur 
ut,  quae  notae  spem,  quae  metum  indicent, 
subjiciam.  Jam  satis  edocuimus  Scarlatinam 
simplicem  anginosa  esse  tutiorem ;  angino- 
sam  maligna.  At  vero  paulo  altius  hanc  rem 
agitare  oportet.  Horum  igitur  malorum 
quodque  modo  levius  tutiusque,  modo  gra¬ 
vius  et  perniciosius  esse  potest,  prout  vari¬ 
ent  aetas,  coeli  et  tempestatum  ratio,  corpo¬ 
ris  habitus,  locorum  proprietates  et  alia  be¬ 
ne  multa  ejusdem  generis. 

Salvus  fore  videtur,  cui  summa  cutis  ubi¬ 
que  rubore  quaesitissimo  floret,  et  aliquantum 

turget,  et  multum  calet;  cuique  fauces  levi¬ 
ter  inflammantur,  et  febris  maculis  prodeun¬ 
tibus  mitigatur;  cui  insuper  sudor  cuticulam 
in  squamulas  abeuntem  comitatur.  Neque 
inter  haec  pertimescere  decet,  si  aqua  inter¬ 
cus  supervenit,  quippe  quae  causae  mox  abi¬ 
turae  debetur,  nempe  cuticulae  densae  non¬ 
dum  evolutae. 

Eventus  autem  malus  metuendus,  si  cutis 
maculas  purpureas,  vel  ubique,  vel  hic  illic 
sparsas  exhibet :  si  vires  labuntur,  arteriae 
exiliter  saliunt,  et  corpus  minus  exardet ; 
si  maculae  ex  ruberrimis  livent,  aut  purpu¬ 
rascunt,  derepenteve  evanescunt ;  si  fauces 
malis  omnibus  anginae  malignae  propriis 
afficiuntur,  et  anhelitus  pessime  olet  ;  sive 
cutis  iterum,  squamis  jam  explicatis,  efflo¬ 
rescit.  Is  vero  in  praecipiti  versatur,  cui  artus 
tremunt,  aut  convelluntur;  cui  tendines  di¬ 
gito  imposito  subsilire  sentiuntur;  cui  os  hiat, 
oculi  sunt  hebetes  et  madidi,  vox  faucibus 
haeret:  quemque  suspiria  crebra  et  singultus 
angunt.  Neque  servari  poterit,  cui  tument 

glandes  faucium,  alvus  animi  injussu  fluit, 
sanguis  sua  sponte  e  variis  partibus  elabitur ; 
cui  cutis  sudore  gelido  humet ;  urina  reddi¬ 
tur  pallida  vel  atra,  corrupta  et  crassa.  Uti 
nulla  ex  indiciis  jam  relatis  non  jure  terrent, 
ita  plura  vel  omnia  fatum  instare  testantur. 


DE  MEDENDI  RATIONE, 


Non  in  animo  est  ita  curationem  propo¬ 
nere,  ut  remedia  singulis  hujus  morbi  gene¬ 
ribus  accommodata  describam.  Natura  ar¬ 
gumenti  istam  distributionem  vix  patitur ; 
saepe  enim,  ut  supra  memini  eidem  aegro 


Scarlatiita  e  simj)Uci  fit  anginosa^  ex  hac  ma- 
ligna  \  vel  rationem  huic  contrariam  osten¬ 
dit.  Quin  etiam,  interdum  speciem  inter  has- 
ce  mediam  sibi  induit.  Satis  igitur  existimo 
praecipua  remedia  literis  mandare,  et  eas  le¬ 
ges  praecipere,  unde  liqueat,  quando  et  quous¬ 
que  iisdem  sit  utendum. 


^"  Scarlatinae  ""omnigenae  haecce  auxilia  et 
remedia  aptantur.  Conclave,  ubi  aeger  cubat 

perflatum  accipere  debet,  eum  in  finem  paten¬ 
tibus  fenestris  :  ejusdem  temperiem  gradu 
circiter  lx«io  insigniri  oportet. 

-ZEstus  et  frigus  pariter  nocebunt.  Mundi¬ 
ties  summa  servanda,  lotis  et  saepe  novatis 
stragulis  et  vestibus;  urina  et  alvi  dejectioni¬ 
bus  protinus  subductis,  et  parietibus,  si  liceat 
et  opus  sit,  dealbatis.  Praeter  haec,  quae 
tabum  pestilens  quoque  hujus  morbi  paren¬ 
tem  dolent  vel  extenuant  et  infirmant,  eo¬ 
dem  spectabunt  vapores  acidi  in  conclavi 
evoluti,  veluti  acidum  aceticum,  et  muriatu 
cum.  Si  Scarlatina  simplex  levissima  torqueat, 
vix  aliis  auxiliis  utendum  nisi  quod  alvus 
solvenda,  et  victus  e  frugibus,  pertenuisque 
dandus. 

Persaepe  tamen  desiderantur  alia ;  nimi¬ 
rum  sanguinis  missio,  medicamina  quae  vo¬ 
mitum,  alvum  et  sudorem  movent,  exulce¬ 
rantia  et  rubefacientia,  gargarizantia,  robo¬ 
rantia,  stimulantia,  &c.  de  quorum  singulis 
disputandum. 

D 

V.  De  Sanguinis  Missione. — Quanquam 
nonnulli  sanguinem  mitti  jubent,  conjicio 
venas  perraro  utiliter  aut  tuto  vacuefieri.  Si 
delirium,  aut  spirandi  difficultas  torqueat, 
nec  vires  deficiant,  satius  erit  hirudines  aut 
cucurbitulas  cruentas  quam  proxime  partem 
imponere,  quam  brachii  venam  secare. 

I 

De  Vomitus  Moventibus. — Vomitus 
inter  initia  medicamento  excitatus  multum 
prodest,  idque  modo  multiplici.  Ventricu¬ 
lum  enim  et  alvum  acribus  febrem  exaspe¬ 
raturis  expedit ;  spasmum  ubique  solvit ; 
facit  ut  secernenda  rite  secernantur  et  excer- 
cenda  excernantur  :  maximeque  sudorem  ci¬ 
et:  et  sic  non  raro  morbum  jam  ineuntem, 
feliciter  exsolvit.  Interdum  quoque  vel 
Scarlatina  provectiori  vomitus  opitulatur,  si 
actio  ventriculi  concoctrix  insigniter  pertur¬ 
batur  :  alvi  scilicet  dejectionem  perniciosam 
futuram  praecavere  potest.  Tartras  antimo- 
nii  ei  potassae  radice  ipecacuanhae 'vc)i^ivim 
optime  conceditur.  Eoque  magis  proficiet, 
si  paululum  sexta  vel  quarta  quaque  horae 

parte  sumatur,  dum  tandem  aeger  evomat : 
ita  enim  hoc  medicamentum  ministratum 
nauseam  diutinam,  sudoris  genitricem,  exci¬ 
tat,  magisque  alvum  solicitat. 

De  Alvi  Purgatione. — Uti  alvum  sor¬ 
de  liberare  bonum  est,  ita  vehementer  bque- 
facere  malum  et  perniciosum.  Si  aeger  sit 
robustior  et  plenior,  alvus  initio  expurganda, 
ope  siibmuriatis  hydrargyri^  et  radicis  con¬ 
volvuli  jalappae  ;  deinde  datis  sabbus  mediis. 
Per  totum  denique  hujus  morbi  decursum, 
efficiendum  ut  alvus  quotidie  rite  descendat, 
nec  vero  corpus  dejectionibus  bquidis  et  co¬ 
piosis  maceretur. 

De  Sudores  Moventibus. — Inter  prin¬ 
cipia,  fere  semper  sudorem  medicamentis 
elicere  juvabit,  praesertim  si  cutis  praeter 
naturam  caleat,  rubeat,  et  inarescat.  Prae¬ 
paratis  ex  antimoniOf  scilicet  oxydo  antimonii 
cum  pJiosphate  calcis  aut  vino  tartratis  anti¬ 
monii,  et  aqua  acetatis  ammoniae  utendum. 
Eodem  pertinebit  succum  citri  medicae  et 

•  aquam  super-carhonate potassae  imbutam  in¬ 
ter  effervescendum  potare  :  unde  sitis  quo¬ 
que  restinguitur,  et  nausea  sedatur. 

Quod  si  angina  aut  Scarlatina  maligna 
urgeat,  robur  desit,  cprpus  parum  exardeat, 
nec  cutis  madore  valet,  medicamina  jam 
dicta  potius  aegrum  sudore  profiiso  et  in¬ 
tempestivo  infinnabunt :  «certeve  opium  iis 
adjici  debebit.  Fere  semper  utile  est  pedes 
aqua  tepida  lavare :  genus  enim  nervosum 
exinde  consopitur ;  delirium,  si  cruciet,  se¬ 
datur,  humoribus  a^  capite  derivatis  :  cutis¬ 
que  halitus  ubique/ elicitur. 

Ex  omnibus  tamen  remediis  sudori  mor 
vendo  idoneis  nullam  frigidario  antecellit ; 
quod  CuRREius,  medicas  ille  solertissimus  et 
vir  ornatissimus  perinsigni  fructu  adhibuit. 
Vix  alicui  medicorum,  cognitis  et  servatis 
praeceptis  Currianis  ad  idem  attinentibus, 
hoc  remedio  intempestive  uti  licet.  Si  cui 
nempe  Scarlatina  implicato,  cutis  perquam 

incalescit  citra  horrorem,  aret,  et  erubescit, 
si  arteriarum  motus  sunt  fortiores  et  citiores^ 
nec  cerebrum,  pulmo  aut  aliud  quodvis  e 
visceribus  inflammatur  aut  praeter  consuetu¬ 
dinem  concitatur  ;  Curre lus  et  ejus  aemu¬ 
li  frigidario  uti  consuerunt.  Duplici  ratione 
aqua  frigida  ministrari  solet ;  modo  aeger  ei 
submergitur ;  alias  aqua  frigida  corpdri  nu¬ 
do  affunditur.  Quo  plus  cutis  exardeat,  eo 
frequentius  aeger  frigidario  committendus 
erit.  Nulla  fere  valetudo  in  tantum  calefa¬ 
cit  :  persaepe  instrumento;'  Farenheitano 
axillae  aut  linguae  subjecto,’  argentum  vi¬ 
vum  usque  ad  gradum^ofcivtum^^cvitum  am- 
pliusve  ascendit.  Nunquam  signis  jam  re¬ 
latis  torquentibus,  non  recte  ad  hoc  auxilium' 
confugimus  :  optime  vero  tempore  vesper¬ 
tino  ;  eo  quod  febris  tunc  fere  exacerbatur. 
Quod  ad  aquae  temperiem,  insigniri  debet  - 
gradu  circiter  LX^^o.  Si  rite  et  legitime  ad-  i 
movetur,  miros  et  salutares  edit  Fffectus. 
Summam  cutem  ubique  leniter  madefacit 
sitim  restinguit,  omnia  equidem  secernen- 

da  et  excernenda  secerni  et  excerni  facit : 
ardorem  imminuit ;  cor  arteriasque  sedat : 
febrem  mitigat ;  somnos  demum  refecturos 
conciliat. 

Nosse  vero  juvat  frigidarium  laesurum 
esse,  si  corpus  frigeat ,  et  horrescat,  si  cor  et 
arteriae  concidant,  et  robur  desit,  aegro  simul 
vigilante  et  irrequieto.  Satius  erit,  hisce 
malis  vexantibus,  cutem  summam  spongia 
aceto  diluto  madida  humectare ;  vel  corpori 
aquam  tepidam  affundere.  Denique,  frigi¬ 
darium,  contritis  viribus,  nunquam  non  fu¬ 
gere  decebit ;  hoc  enim  remedium  initio  hu¬ 
mores  intus  impellit ;  sudorque  postea  erum¬ 
pit,  quod  cor,  permagna  sanguinis  mole  ac¬ 
cepta,  renititur:  imbecillis  igitur  renixus  non 
sequitur.  Hinc  perraro  Scarlatina  maligna 
frigidarium  desiderat. 

Dr  Exulceuantieus  etEubefacienti- 
Bus.—Nonnunquam  juvat  cutem  circa  fauces 
emplastro  meloes  vesicaforii  exulcerare,  vel  oleo 

ammoniato  eive  similibus  rubefacere.  Non  au¬ 
tem  inter  medicos  convenit,  prosint  an  noce¬ 
ant  iiaecce  remedia.  Procul  dubio  frequenter 
cingincL  tonsillciTi  allectis  opitulantur ;  eo  quod, 
cutis  inflammatione  movenda,  sanguinem  ad 
exteriora  impellunt:  parique  ratione  haud 
parum,  ullo  fere  viscerum  inflammato,  aux¬ 
iliantur.  Hic  vero  metuendum,  ne  inflam¬ 
matio  vel  exulceratio  arte  concitata  in  g-an- 

O 

graenam  praeceps  ruat.  Vix,  me  judice,  nisi 
ineuntibus  malis,  et  ubi  actio  abnormis  cere¬ 
bri  aut  pulmonis  adest,  haec  remedia  adhi¬ 
bere  licet :  certeve  tunc  utile  est,  admoto 
oleo  cciiiijpiJioTdto  aut  cervicem  sum¬ 

mam  rubefacere.  Ex  jam  propositis  in  apri¬ 
co  est  Scarlatinam  malignam  et  Cynanchen 
malignam  nunquam  ista  desiderare. 

He  GAEGAmzANTiBus.-r-Omnigena  fere 
angina  vexante,  fauces  gargarizare  prodest. 
Medicamina,  quae  hunc  in  finem  praecipi 
consuerunt,  duplici  modo  succurrunt ;  nimi¬ 
rum,  humorem  vitiosum  et  acrem  diluunt 

et  expellunt;  qui  non  ejectus  malignam  in¬ 
flammationem  et  exulcerationem  faucium 
latius  patere  et  exasperari  facit :  necnon  gan¬ 
graenam  futuram  arcent  et  praecavent.  Usi¬ 
tatiora  sunt  aqua,  ex  qua  cortex  cinchonae 
officinalis  decoctus  fuit,  acido  sulphurico,  ni- 
trico  vel  muriatico  imbuta,  et  infusum  rosae 
Gallicae,  Si  cui  fauces  notas  sibi  praeferunt 
Scarlatinae  anginosae^  iisdem  optime  utimur. 
Quod  si  fauces  livent  aut  purpurascunt,  cae- 
terisque  malis  Scarlatinam  aut  CynacJien  ma¬ 
lignam  insignientibus  implicantur,  supra 
comprehensis  rite  adjiciuntur,  vinum  rubrum 
Lusitanicum,  nec  non,  (si  humor  acer  ante 
dictus  ex  improviso  faucibus  deficere  videa¬ 
tur)  aqua  quae  prius  fervefacta  fructui  cap- 
sici  annui  infusa  fuerat,  quovis  gratorum 
aromatum  infecta.  Nec  solum  oportet  fau¬ 
ces  horum  ope  gargarizare,  eo  enim  magis 
proderunt,  si  faucibus  lotis,  dein  ingurgi¬ 
tantur.  Potissimum  equidem  illud  de  vino 
et  praeparatis  e  cortice  cinchonae  officinalis 
praedicandum.  Ne  multa,  denique,  haec 
remedia  facultate  perinsigni  pollent,  fauces 

expurgant ;  gangraenae  occurrendi,  et  vires 
refocillandi.  Semperque  fauces  saltem  addis 
dilutioribus  lavandae,  etiamsi  indicia  inflam¬ 
mationis  malignae  et  gangraenae  non  urge¬ 
ant  ista  enim  sitim  restinguunt,  refrige¬ 
rant,  et  jucunditatem  quaesitissimam  aegris 
conciliant.  Chlorinum  aqua  solutum  quibus¬ 
dam^  permagni  esse  videtur. 

De  Roborantibus  et  Stimulis. — Ubi 
jam  Scarlatina  aut  Cynanche  maligna  vires  la¬ 
befactaverit,  et  gangraenam  lethalem  infelici 
minitatur ;  vel  Scarlatina^  (qualiscunque  in¬ 
itio  fuerit)  diuturnitate  confirmatur,  et  ad  fa¬ 
tum  pede  celeri  properat;  gargarizantibus 
jam  memoratis  accedere  oportet  remedia, 
quae' viribus  concidentibus  succurrunt,  ge¬ 
nusque  nervosum  dilapsum  refocillant.  Ex 
his  maxime  valent  vinum  rubrum  Lusitani- 
eiim  largius  et  saepius  ingestum,  atque  bpu 
um.  Hujus  vero  modi  exigui  crebrius 

sunt  sumendi,  commixta  camphora  vel  car~ 

• 

bonate  ammoniae.  j^tker  sulphuricm  saepe 
plurimum  juvat. 

34  DE  SCARLATINA. 

Praeter  haec,  potui  simul  aptissima  erunt 
succi  fructuum  aciduli,  et  cerevisia  fortior. 
Cibo  vescendum  concoctu  facili,  simplici  et 
opimo. 

Ea  quae  supra  disserui  de  viro  pestilenti, 
hujus  morbi  fonte,  extinguendo,  summa  ope 
ab  initio  usque  ad  finem  sunt  servanda;  prae¬ 
sertim  sane.  Scarlatina  faciem  malignam  sibi 
induente,  et  inveterata:  tunc  enim  corpora 
aegrotantium  maxime  tabum  pestilens  ex¬ 
halant  ;  qui  ideo,  quantum  fieri  possit,  sanis 
subducendi  sunt. 

Aqua  intercus  Scarlatinae  supervenire  so¬ 
lita,  siquidem  longe  saepius  sudore  sup¬ 
presso,  unica  causa  nascitur,  fere  datis  medi¬ 
camentis  alvi,  urinae  et  cutis  halitus  moven¬ 
tibus,  tollitur.  Inter  revalescendum,  opor¬ 
tebit  hominem  panno  laneo  vestire,  quo  fri¬ 
gus  arceatur;  quotidie  citra  fatigationem 
et  profusum  sudorem  exerceri  atque  cibo 
simpliciter  cocto,  et  e  carnibus  confecto,  ali* 

